aoS C. PLINII HIST. NAT. LIB. XXXI. 



EfFoditur et e terra, ut palam est, humore densato, in 

 Cappadocia. Ibi quidem caeditur specularium lapidum 

 modo. Pondus magnum glebis , quas micas vulgus ap- 

 pellat. Gerrhis Arabiae oppido muros domosque massis 

 salis faciunt, aqua ferruminantes. Invenit et juxta Pelu- 

 sium Ptolemaeus rex , quum castra faceret. Quo exemplo 

 postea inter iEgyptum et Arabiam, etiam squalentibus 

 locis , cptus est inveniri , detractis arenis : qualiter et 

 per Africae sitientia usque ad Ammonis oraculum. Is 

 quidem crescens cum luna noctibus. Nam Cyrenaici 

 tractus nobilitantur ammoniaco et ipso , quia sub are- 

 nis inveniatur, appellato. Similis est colore alumini, quod 

 schiston vocant, longis glebis, neque perlucidis, ingratus 

 sapore , sed medicinae utilis. Probatur quam maxime 

 perspicuus, rectis scissuris. Insigne de eo proditur, quod 

 levissimus intra specus suos , in lucem universam prola- 

 tus, vix credibili pondre ingravescat. Causa evidens, 

 cuniculorum spiritu madido sic adjuvante molientes, ut 

 adjuvant aquae. Adulteratur siculo , quem cocanicum 

 appellavimus : necnon et cyprio mire simili. In Hispania 

 quoque Citeriore Egelestae caeditur, glebis paene translucen- 

 tibus, cui jam pridem palma a plerisque medicis inter 

 omnia salis gnera perbibetur. Omnis locus in quo re- 

 peritur sal , sterilis est , nihilque gignit : et in totum 

 sponte nascens intra haec est. 



